  Анжелика Тихонова корреспондент Яр ёросысь Биграгурт (Дизьмино) черкогуртын выль фельдшер-акушер пункт усьтӥзы. Сое «Здравоохранение» йӧскалык ӵектос улсын пуктӥзы. Со сярысь ёрослэн тӧроез Александр Старцев «ВКонтакте» мерлыко вотэсысь бамаз ивортӥз. Фельдшер-акушер пункт усьтон – Биграгуртын улӥсьёс понна кема возьмам ужрад. Табере соос эмъюрттэт ӝог но вылӥ ӟечлыкен басьтыны быгатозы Александр Старцев, Яр ёрослэн тӧроезФельдшер-акушер пунктэ туала эм тӥрлык вайизы. Калыкез кык фельдшеръёс учкозы – Роман Шангин но Алёна Лиштванова. Тодэ вайытом, кемалась ик ӧвӧл элькунын укмыс выль фельдшер-акушер пунктъёс ужаны кутскизы. Тегъёс: Тазалык Яр Удмуртия  